
Evenimentele se succed cu rapiditate. Mă văd nevoit să scriu câteva idei pe 
puncte, pentru a acoperi o plajă cât mai largă: 


1. La iniţiativa unor "oameni de bine” din rețeaua Soros, organele represive din 
România au demarat dis-de-dimineaţă o amplă acţiune menită să confirme 
acuzațiile pe care serviciile secrete i le-au adus lui Călin Georgescu. Au avut loc 
percheziții la locuinţa brașoveanului Bogdan Peșchir, pentru presupuse 
infracțiuni de spălare de bani și de corupere a alegătorilor (Wow, ce abuz 
incalificabil! Și Elon Musk a corupt alegătorii americani prin promovarea lui 
Donald Trump, fără ca FBI să intervină). 


2. Tot azi dimineaţă, lulian Capsali, cunoscut pentru poziţiile sale împotriva 
regimului lohannis și a globaliștilor, s-a trezit cu Poliţia la ușă. A fost o încercare 
de intimidare tipică regimurilor totalitare. Practic, polițiștii l-au atenţionat că 
Facebook este “spațiu public”, iar postările legate de incitări la revoltă sau la 
răsturnarea regimului ar intra automat sub incidența Codului penal. Incredibil 
până unde s-a ajuns! 


3. Motivația CCR este pur și simplu puerilă și complet ilegală în acest stadiu 
(adică după ce fuseseră deja validat primul tur al alegerilor). Cei 9 judecători fac 
trimitere la TikTok și la faptul că CG a declarat zero fonduri de campanie 
electorală. Nimic despre implicarea directă a Rusiei. Adică tocmai laitmotivul 
propagandei guvernamentale și al intervenţiei brutale a Departamentului de Stat 
american. 


4. Declaraţia Casei Albe de după anularea alegerilor vorbește de la sine despre 
presiunile directe ale administraţiei Biden asupra regimului lohannis: "Românii 
trebuie să aibă încredere că alegerile lor reflectă voinţa democratică a 
poporului român și sunt lipsite de influenţe străine maligne care urmăresc 
să submineze corectitudinea procesului electoral. (...) Poporul român este 
cel care îi alege pe cei care îl reprezintă. Nicio altă ţară sau actor străin nu 
are acest drept. (...) Facem apel la toate părțile să respecte ordinea 
constituţională a României și să se angajeze într-un proces democratic 
pașnic, lipsit de amenințări cu violenţa și intimidare, care să reflecte voinţa 
democratică a poporului român”. Un mesaj cinic, contrafăcut și ipocrit! Nici 
lohannis, nici Biden nu au fost capabili să le arate românilor probele care ar 


AL, 


confirma "influenţa străină malignă” (aka Rusia). O mare minciună. 


5. Propaganda guvernamentală a încercat să inducă ideea că președintele Trump 
nu îl sprijină pe Călin Georgescu. Fals! lată postarea lui Donald John Trump Ir: 
"Wow, uite ce se întâmplă în România! Curtea Constituţională tocmai a 
anulat primul tur al alegerilor prezidenţiale. O altă încercare Soroș-Marxistă 


de a falsifica rezultatul și de a nega voința poporului”. Ultima propoziție 
rezumă fidel lovitura de stat pusă în scenă de regimul lohannis, cu participarea 
extraordinară a potlogarilor din CCR. Rămâne de văzut dacă noua administrație 
Trump va reuși să stopeze abuzurile securiștilor lui lohannis și să menţină 
candidatura lui Călin Georgescu. 


6. În mod tragic, mulţi dintre români au căzut în plasa de minciuni sfruntate ale 
mass-media, ale politicienilor și infiuensărilor globaliști. Falsa dilemă "Rusia sau 
Vestul” a prins. Moartea democraţiei a fost salutată cu o furtună de aplauze în 
bulele sorosiste. Chiar și de către cei care au trăit în comunism și știu foarte bine 
cum arată o dictatură. Din nefericire, statul român nu se mai află, începând de 
ieri, în postura de a-i îndemna pe cetăţeni să respecte legea. Pentru simplul 
motiv că însuși statul (prin CCR și celelalte instituții de forță) a minţit groaznic, a 
manipulat fără scrupule și a încălcat flagrant Constituţia. Încrederea publicului în 
autorități a ajuns la cota zero. lar asta va avea efecte grave pe termen lung. 


7. Oricât s-ar strădui, organele de represiune nu vor putea să le închidă gura 
milioanelor de români care au fost martorii acestor abuzuri incalificabile. să 
sperăm, totuși, că nu vom intra în război. 

